REPUBLICA MOLDOVA РЕСПУБЛИКА МОЛДОВА



 **CONSILIUL RAIONAL РАЙОHНЫЙ СОВЕТ**

 **ŞOLDĂNEŞTI ШОЛДЭНЕШТЬ**

 or. Şoldăneşti, st. 31 August, 1 г. Шолдэнешть, ул. 31 Августа, 1

 tel: (272) 2-26-50, fax: (272) 2-20-57 тел: (272) 2-26-50, фax (272) 2-20-57

E-mail: consiliu@soldanesti.md E-mail: consiliu@soldanesti.md

**D E C I Z I E nr. 2-6**

**din 26.03. 2020**

Cu privire la măsurile de organizare

şi desfăşurare a odihnei de vară a elevilor

în sezonul estival 2020

 În conformitate cu prevederile art.43 alin.(2), art.46 al Legii privind Administraţia Publică Locală nr.436-XVI din 28.12.2006, art. 136 (7,8), 141(1) al Codului Educaţiei al Republicii Moldova nr. 152 din 17.07.2014 cu modificările şi completările ulterioare şi în scopul organizării şi desfăşurării eficiente a odihnei şi întremării sănătăţii elevilor în sezonul estival 2020, Consiliul Raional **DECIDE:**

 I. Direcţia Învăţământ va organiza, începînd cu 08 iunie pînă la 12 iulie 2020, odihna a 400 elevi în 3 schimburi la Tabăra de odihnă pentru copii „Dumbrava”.

 II. Direcţia Finanţe va aloca 758 736 lei pentru procurarea biletelor la tabăra de odihnă pentru copii „Dumbrava”.

 III. Filiala Şoldăneşti a SA ”Red-Nord” în perioada funcţionării taberei va întreprinde măsuri pentru asigurarea neîntreruptă a acesteia cu energie electrică.

 IV. Subdiviziunea teritorială pentru Siguranţa Alimentelor va asigura respectarea normelor sanitare şi va verifica calitatea produselor alimentare pentru copiii din tabăra de odihnă.

 V. Inspectoratul raional de poliţie Șoldănești va asigura ordinea publică în tabără prin instituirea unui post de poliţie pentru toată perioada de activitate a taberei și escortarea, în modul stabilit, a vehiculelor care vor transporta copiii și adolescenții

 VI. Se stabileşte costul unui bilet de odihnă în tabăra „Dumbrava” 2107,60 lei pentru 10 zile.

 VII. 25 % din numărul total de bilete de odihnă (100 bilete) se vor elibera gratuit pentru copiii din familiile defavorizate, familiile monoparentale, familiile cu 3 şi mai mulţi copii, copiilor aflaţi sub tutelă/curatelă, copiilor plasaţi în serviciu de tip familial, copiii din familii în care ambii părinţi sunt pensionari, copiii din familii în care ambii părinţi sunt cu dizabilităţi, copiii orfani, copiilor veteranilor războiului de pe Nistru, copiilor care au obținut performanțe la studii sau învingători la olimpiadele școlare și extrașcolare;

VIII. Se permite Direcției Învățământ comercializarea a 200 bilete cu 10% din preţul integral al biletelor, 100 bilete cu 20% din preţul integral al biletelor și cu preţ integral tuturor solicitanţilor reieșind din numărul de locuri disponibile.

IX. Se recomanda primăriilor să procure suplimentar nu mai puţin de 2 bilete în fiecare schimb pentru copiii din familiile socialmente-vulnerabile şi copiii orfani din teritoriu.

X. Se permite Direcţiei Finanţe şi Direcţiei Învăţământ modificarea costului unui bilet de odihnă în tabăra „Dumbrava” pentru 10 zile în conformitate cu modificările efectuate prin Hotărârea Guvernului RM.

XI. Se desemnează responsabil pentru realizarea prezentei decizii şeful Direcţiei Învăţământ.

XII. Controlul executării prezentei decizii se atribuie comisiei Consultative de Specialitate „Activități economico-financiare, agricultură, industrie și comerț”.

**Secretarul Consiliului L.Vidraşco**

**AVIZAT:**

**Specialist principal în probleme juridice V.Coreţchi**

**Şef-adjunct Direcţie Învăţământ A.Grădinaru**

**Nota informativă**

**la proiectul de decizie** Cu privire la măsurile de organizare şi desfăşurare a odihnei de vară a elevilor în sezonul estival 2020

|  |
| --- |
| **1.Denumirea autorului și, după caz, a participanților la elaborarea proiectului** |
| Proiectul Deciziei Consiliului Raional „Cu privire la măsurile de organizare şi desfăşurare a odihnei de vară a elevilor în sezonul estival 2020” a fost elaborat de către Direcția Învățământ. |
| **2. Condițiile ce au impus elaborarea proiectului de act normativ și finalitățile urmărite** |
| În temeiul art. 12 din Legea nr.338/1994 privind drepturile copilului (Monitorul Oficial al Republicii Moldova, 1995) fiecare copil are dreptul la odihnă, iar statul stabileşte înlesniri pentru frecventarea bazelor de odihnă în timpul vacanţei. Reieșind din aceste prevederi și în scopul organizării şi desfăşurării eficiente a odihnei şi întremării sănătăţii elevilor în sezonul estival 2020 se planifică a organiza în tabăra de odihnă „Dumbrava” 3 schimburi (în total 400 elevi). Implementarea acestui proiect va duce la îmbunătățirea stării de sănătate a copiilor. |
| **3.Descrierea gradului de compatibilitate pentru proiectele care au ca scop armonizarea legislației cu legislația Uniunii Europene** |
| Acttul normativ nu are ca scop armonizarea legislației naționale cu legislația Uniunii Europene. |
| **4.Principalele prevederi ale proiectului și evidențierea elementelor noi** |
|  Proiectul menționat se referă la organizarea odihnei de vară și întremarea sănătății copiilor și adolescenților în sezonul estival 2020. Repartizarea biletelor gratuit se va efectua conform Hotărârii Guvernului RM nr.220 publicată în Monitorul Oficial al RM 05 aprilie 2019: 25 % gratuit (100 bilete) conform categoriilor de copii indicate. Restul biletelor -75 % (300 bilete) se vor comercializa: 200 bilete cu 10% din preţul integral al biletelor, 100 bilete cu 20% din preţul integral al biletelor.  |
| **5.Fundametarea economico-financiară** |
| Implementarea prezentului proiect necesită cheltuieli financiare în conformitate cu bugetul planificat pentru anul 2020 pentru procurarea biletelor la tabăra de odihnă pentru copii „Dumbrava”. Anual Guvernul RM modifică prin hotărâre costul unei zile de odihnă pentru un copil. Respectiv se va modifica și suma necesară pentru odihna în tabăra de odihnă pentru copii ”Dumbrava”. |
| **6.Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu va necesita modificarea altor acte |
| **7**.**Constatările expertizei juridice**  |
| Proiectul de decizie a fost avizat de către specialistul principal în probleme juridice, şeful Direcției Finanţe, secretarul consiliului. |
| **8 Avizarea şi consultarea publică a proiectului** |
| În scopul respectării prevederilor Regulamentului cu privire la procedurile de asigurare a transparenţei în procesul de elaborare şi adoptare a deciziilor de către Consiliul raional Şoldăneşti aprobat prin decizia nr.4-8 din 30.05.2013, proiectul cu informaţia anexată va fi publicat pe pagina web a Consiliului raional [www.soldanesti.md](http://www.soldanesti.md), la directoriul **Transparenţa decizională**.  |

Şef-adjunct DÎ A.Grădinaru